गुवाहाटी, 25 डिसेम्बरः  आसाम पाब्लिक सारभिस कमिसन (ए पि एस चि) 2018 आनजादनि फिथायखौ 24 डिसेम्बरखालि फोसावना होबाय। बे आनजादआव गासै 135 सा बिजाथिफोरा उथ्रिसार जानो हादों । बे आनजादआव उथ्रिसारनाय सा 135 बिजाथिफोरनि गेजेराव सा 7  बर’ फरायसाफोरा एस टि (पि) खथानि गेजेरजों उथ्रिसारनो हादों। एस टि (पि) खथायाव गासै 14  मासिनि गेजेराव मोन 7 मासिआव बर’ फरायसाफोरा उथ्रिसारनानै जाफुंसारनो हादों। बे आन्जादआव उथ्रिसारनो हानाय सा 7 बर’ फरायसाफोरनि मुङा फारियै- निजोरा बर’, निसन बर’, देभिडसन दैमारि आरो सिमन्त बसुमतारीमोना (ए सि एस) आसाम सिभिल सार्भिसआव सायख’जादों आरो लेण्ड एण्ड रिभिनिउ सार्भिसआव रिया मेच, स्राभानि बर’ आरो चरण नार्जारिमोना साइखजायो।